OpenLLM-France/wikimedia huggingface dataset:
# Bidet

Bidet (frantsesetik «bidet», "zalditxoa") konketa antzeko bainugelako lanabesa da. Konketek bezala iturriko ura eta urak ustutzeko isurbide ditu ere. Diferentzia nagusia bere garaiera da: askoz baxuagoa da, pertsona haren gainean esertzeko modukoa. Bideta ugaltze-aparatua, ipurdia edo oinak garbitzeko pentsatuta dago. Portzelanaz edo lozaz egiten dira.
* Bidet europarra
* Bideo gehigarria
* Bidet modernoa

## Etimologia

Bidet frantsesetik dator, bidet hitzatik alegia, euskaraz "zalditxoa". Izenaren zergatia lanabesa erabiltzeko pertsonak hartzen duen jarreratik dator, zaldiz ibiltzeko modukoa. Askoren ustetan frantses zaharreko "zalditxo" kontzeptutik dator, alegia, emakumeek eta haurrek erabiltzen zituzten zaldi txikietatik, "bidet".

## Erabilera

Ez da mundu osoan erabiltzen. Nahiko zabalduta dago Europa mendebaldean (Grezia, Italia, Espainia eta Portugal)), Amerikako zenbait herrialdetan (Argentina eta Uruguai) eta Asiako zonalde batzuetan, batez ere Japonian. Espazio arazoak direla eta, gero eta gutxiago jartzen da. Ohituren aldaketak ere horren aurka jokatu du zeren eta egunero dutxatzea ohikoagoa bihurtu baita.

## Historia

Lanabesa Frantzian agertu zen, 1710 urtearen inguruan. Asmatzaileak bezala izen desberdinak aipatu izan dira. Marc Jacoud eta Christophe des Rosiers horietako bi dira. Hasiera batean nobleziaren geletan jartzen zen baina XX. mendearen hasieratik bainugelara baztertu zen.

## Erreferentziak

* ↑ https://books.google.es/books?id=L83--C27CUAC&pg=RA1-PA227&dq=cheval+aubin&hl=ca&ei=SxIvTf-0M9yP4gbIj6mbCw&sa=X&oi=book_result&ct=result&sqi=2&redir_esc=y#v=onepage&q=bidet&f=false

## Kanpo estekak

* (Gaztelaniaz):Bideta nola erabili.
* Datuak: Q371213
* Multimedia: Bidets / Q371213
# Bidet (zaldia)

Bidet Frantzia aldeko zaldi mota bat izan zen. zaldi arraza konkretu bat izatera iritsia gabe, zaldi hauek ezaugarri komun eta berezkoak zituzten. Euren tamaina zein gainontzeko ezaugarriengatik bidetak ponien sailkapen taldean sartzen ziren. Bere tamaina zein beste hainbat ezaugarriengatik ponien sailkapen taldean sartzen da.
abere hauek zela zaldiak bezala, gurdi-zaldietarako zein zama abereak bezala erabiltzen ziren.
Arraza zaharra zen, seguruen erromatarrak baino lehenengo garaietatik zetorrena.
Bidet zaldiaren odola egungo normandiar zaldien odolean mantendu da.

## Erreferentziak

* ↑ (Ingelesez) Arrazari buruzko artikulua "The equinest" entziklopedian.

## Kanpo estekak

* Datuak: Q2835089
* Multimedia: Bidet (horse) / Q2835089
# Interleuzina 1 alfa

An Error has occurred retrieving Wikidata item for infobox Interleukin-1 alfa (IL-1 alfa edo IL-1α) edo hematopietina 1 interleuzina 1 familiako zitokina bat da, gizakiengan IL1A geneak kodetzen duena. Oro har, inerleuzina 1 hanturaren sortzailea da, eta sukarra zein sepsia bultzatzen ditu. IL-1α inhibitzaileak sortzen ari dira prozesu hauek gelditu eta hainbat gaixotasun tratatu ahal izateko.
IL-1α batez ere aktibatutako makrofagoek produzitzen dute, baita neutrofiloek, epitelioko zelulek eta endotelioko zelulek ere. Jarduera metaboliko, fisiologiko eta hematopoietikoa du, eta paper nagusia du immunitate sistemaren erantzunean. Interleuzina-1 errezeptorera lotzen dira. Tumoreen nekrosi alfa-faktorea aktibatzen duen bide bakarra da.

## Erreferentziak

* ↑ Nicklin, Martin J. H.; Weith, Andreas; Duff, Gordon W.. (1994-01-15). «A Physical Map of the Region Encompassing the Human Interleukin-1α, Interleukin-1β, and Interleukin-1 Receptor Antagonist Genes» Genomics 19 (2): 382–384. doi:10.1006/geno.1994.1076. ISSN 0888-7543. (Noiz kontsultatua: 2024-10-11).
* ↑ (Ingelesez) March, Carl J.; Mosley, Bruce; Larsen, Alf; Cerretti, Douglas Pat; Braedt, Gary; Price, Virginia; Gillis, Steven; Henney, Christopher S. et al.. (1985-06). «Cloning, sequence and expression of two distinct human interleukin-1 complementary DNAs» Nature 315 (6021): 641–647. doi:10.1038/315641a0. ISSN 1476-4687. (Noiz kontsultatua: 2024-10-11).
* ↑ Bankers-Fulbright, Jennifer L.; Kalli, Kimberly R.; McKean, David J.. (1996-06-07). «Interleukin-1 signal transduction» Life Sciences 59 (2): 61–83. doi:10.1016/0024-3205(96)00135-X. ISSN 0024-3205. (Noiz kontsultatua: 2024-10-11).
* ↑ Dinarello, C. A.. (1997-06). «Induction of interleukin-1 and interleukin-1 receptor antagonist» Seminars in Oncology 24 (3 Suppl 9): S9–81–S9-93. ISSN 0093-7754. PMID 9208877. (Noiz kontsultatua: 2024-10-11).
# Beagle kanala

Beagle kanala (gaztelaniaz: canal Beagle) Suaren Lurraldean dagoen itsasartea da, Txile eta Argentina artean dagoena. Suaren Lurraldeko Uharte Handia eta Picton, Lennox eta Nueva, Navarino, Hoste, Londonderry eta Stewart uharteak banatzen ditu. Iparraldean Magallaes itsasartea eta hegoaldean Drake pasabidea ditu.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q202671
* Multimedia: Beagle Channel / Q202671
# Beal City (Michigan)

Beal City Ameriketako Estatu Batuetako erroldak esleitutako leku bat da. Isabella konderrian kokatuta dago, Michigan estatuan. 332 biztanle ditu, 10,396767 kilometro koadroko azaleran banatuta.

## Ikus, gainera

* Isabella konderria

## Kanpo estekak

* Datuak: Q1907901
# Beallsville (Ohio)

Beallsville Ohioko herri bat da. Monroe konderrian kokatua dago. 2010ean 409 biztanle zituen, 0,94 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q2668874
* Multimedia: Beallsville, Ohio / Q2668874
# Beallsville (Pennsylvania)

Beallsville Pennsylvaniako borough bat da. Washington konderrian kokatua dago. 2010ean 466 biztanle zituen, 6,29 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1131735
* Multimedia: Beallsville, Pennsylvania / Q1131735
# Bealach An Doirín

Bealach An Doirín (ingelesez Ballaghaderreen, Irlandako leku izena) antzinako irlandar abesti herrikoia da. The Chieftains talde ezagunak 1979an argitaratutako The Chieftains 9 diskoaren barnean kaleratu zuen.

## Kanpo estekak

* The Chieftains taldearen "Bealach An Doirín" abestiaren bertsioa entzungai
* Datuak: Q12254883
# Bealbury

Bealbury, Ingalaterrako Kornualles konderriko herrixka bat da.

## Kanpo estekak

* Datuak: Q4876126
* Multimedia: Bealbury / Q4876126
# Beals (Maine)

Beals Ameriketako Estatu Batuetako inkorporatutako herri bat da. Washington konderrian dago, Maine estatuan. 443 biztanle ditu, 48,33 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q812925
* Multimedia: Beals, Maine / Q812925
# Bishop's Tawton

Bishop's Tawton, Ingalaterrako hego-mendebaldean dagoen herri bat da, Devon konderrian.
2001ean 1.176 biztanle zituen.
* Datuak: Q4917449
* Multimedia: Bishop's Tawton / Q4917449
# Bishop (Georgia)

Bishop Georgiako estatuko herri bat da. Early konderrian kokatua dago. 2010ean 224 biztanle zituen, 2,03 kilometro koadrotan banatuta.

## Ikus, gainera

* Early konderria

## Kanpo estekak

* Datuak: Q2705093
# Bishop Auckland

Bishop Auckland, Ingalaterrako ipar-ekialdean dagoen udalerri bat da, Durham konderrian.
2021ean 23.355 biztanle zituen.
* Datuak: Q866339
* Multimedia: Bishop Auckland / Q866339
# Bishop Burton

Bishop Burton, Ingalaterrako ekialdean dagoen herri bat da, Ekialdeko Yorkshire konderrian.
2011n 699 biztanle zituen.
* Datuak: Q2198074
* Multimedia: Bishop Burton / Q2198074
# Bishop Hill (Illinois)

Bishop Hill Illinoiseko herri bat da. Henry konderrian kokatua dago. 2010ean 128 biztanle zituen, 1,38 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2894880
* Multimedia: Bishop Hill, Illinois / Q2894880
# Bishop (Texas)

Bishop Texasko hiri bat da. Nueces konderrian kokatua dago. 2010ean 3.134 biztanle zituen, 6,13 kilometro koadrotan banatuta.

## Ikus, gainera

* Nueces konderria

## Kanpo estekak

* Datuak: Q583637
* Multimedia: Bishop, Texas / Q583637
# Bishop Hills (Texas)

Bishop Hills Texasko herri bat da. Potter konderrian kokatua dago. 2010ean 193 biztanle zituen, 0,81 kilometro koadrotan banatuta.

## Ikus, gainera

* Potter konderria

## Kanpo estekak

* Datuak: Q978348
# Bishop's Tachbrook

Bishop's Tachbrook, Ingalaterrako erdialdean dagoen udalerri bat da, Warwickshire konderrian.
2021ean 2.085 biztanle zituen.
* Datuak: Q4917446
* Multimedia: Bishop's Tachbrook / Q4917446
# Bishop's Waltham

Bishop's Waltham, Ingalaterrako hegoaldean dagoen udalerri bat da, Hampshire konderrian.
2011n 6.723 biztanle zituen.
* Datuak: Q1248930
* Multimedia: Bishop's Waltham / Q1248930
# Bishop (Kalifornia)

Bishop Kaliforniako hiri bat da. Inyo konderrian kokatua dago. 2010ean 3.879 biztanle zituen, 4,8 kilometro koadrotan banatuta.

## Ikus, gainera

* Inyo konderria

## Kanpo estekak

* Datuak: Q852658
* Multimedia: Bishop, California / Q852658
# Bocage

Geografian, bocage (frantsesezko bocage, "baso txiki") paisaia eta landa-mota bat da, zuhaixka edo zuhaitz lerroek (heskaiek) eta harrizko murru txikiek mugatutako lursail txiki eta irregularrez osaturikoa. Landa-etxeak sakabanaturik izaten dira paisaia horretan. Europako Atlantikoko kostalde inguruan maiz agertzen den nekazaritza-paisaia da eta mendeetan zehar lursailetan behin eta berriz oinordekoen artean egindako zatiketen ondorioa da. Euskal Herrian, kantauri isurialdean maiz agertzen den paisaia da, han-hemenka baserriak daudela. Aberastasun ekologiko handiko eremuak dira, lursailen artean dauden lubaki, baso txiki, bidezidor eta estratei esker. Bertako nekazaritza eta abeltzaintza jardueren jasangarritasuna ere aipatu da, hainbat jardueraren arteko fluxuei esker, sistema itxi eta autonomo moduan funtzionatzen baitute. Egun, arriskuan dagoen paisaia da, nekazaritza-lanen gehiegizko mekanizazioa eta lursailen kontzentrazioa direla eta.

## Kokapena

Euskal Herrian, kantauri isurialdean dago; Europan, berriz, Frantziako hainbat eskualdetan, hala nola Normandian, Bretainian, Mainen, Vendéen, Berryn, Creusen eta Erdialdeko Mendigunean; Irlandan, Ingalaterran, Galesen eta Eskoziako hegoaldean (Erresuma Batuan); eta Espainian, aldiz, kantauri isurialdean, Galizian, Asturiasen eta Kantabrian.

## Kanpo estekak

* Datuak: Q888961
* Multimedia: Boscages / Q888961
# Bocage sugandila

Bocage sugandila (Podarcis bocagei) Podarcis generoko animalia da. Narrastien barruko Lacertidae familian sailkatuta dago.

## Erreferentziak

* ↑ (Ingelesez)IUCN 2012. IUCN Red List of Threatened Species. Version 2012.2. www.iucnredlist.org. 2012ko urriaren 20an eskuratua.
* ↑ The Species 2000 and ITIS Catalogue of Life

## Ikus, gainera

* Podarcis
* Lacertidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q635493
* Multimedia: Podarcis bocagei / Q635493
* Espezieak: Podarcis bocagei
# Boca Raton (Florida)

Boca Raton Floridako hiri bat da. Palm Beach konderrian kokatua dago. 2010ean 89.407 biztanle zituen, 75,4 kilometro koadrotan banatuta.

## Klima

Datu klimatikoak (Boca Raton, Florida) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 31 | 34 | 33 | 34 | 37 | 37 | 37 | 37 | 37 | 37 | 33 | 32 | ' |
| Batez besteko tenperatura maximoa (°C) | 24 | 25 | 27 | 28 | 30 | 32 | 33 | 33 | 32 | 30 | 27 | 26 | 28.9 |
| Batez besteko tenperatura (ºC) | 19 | 20 | 22 | 23 | 26 | 28 | 28 | 28 | 28 | 26 | 23 | 21 | 24 |
| Batez besteko tenperatura minimoa (°C) | 14 | 16 | 17 | 19 | 22 | 24 | 24 | 24 | 24 | 22 | 19 | 16 | 19 |
| Erregistraturiko tenperatura minimoa (°C) | -3 | -1 | 0 | 4 | 12 | 16 | 18 | 19 | 16 | 8 | 2 | -1 | ' |
| Pilatutako prezipitazioa (mm) | 71 | 70 | 76 | 86 | 146 | 186 | 151 | 176 | 178 | 146 | 108 | 62 | 1455 |
| Iturria: The Weather Channel ||||||||||||||

## Ikus, gainera

* Palm Beach konderria

## Erreferentziak

* ↑ The Weather Channel. Average weather for Boca Raton. .

## Kanpo estekak

* Datuak: Q29422
* Multimedia: Boca Raton, Florida / Q29422
# Boca da Mata

Boca da Mata Brasilgo udalerri bat da, Alagoas estatuan kokatua. 21.187 biztanle ditu 185,973 km²ko eremuan.

## Ikus, gainera

* Alagoas

## Kanpo estekak

* Datuak: Q1772672
* Multimedia: Boca da Mata / Q1772672
# Boca de Huérgano

Boca de Huérgano Leongo Herriko udalerri bat da, Leongo probintzian kokatuta. Riañuko mendialdea eskualdean dago, itsas mailatik 1.111 m metrora, eta km²-ko azalera hartzen du.
2009ko urtarrilaren 1eko erroldaren arabera 540 biztanle zituen eta 2023 urteko erroldaren arabera 435 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q26592
* Multimedia: Boca de Huérgano / Q26592
# Boca Pointe (Florida)

Boca Pointe Ameriketako Estatu Batuetako erroldak esleitutako leku bat da. Palm Beach konderrian dago, Florida estatuan. 3.302 biztanle ditu, 3.107.985 kilometro koadroko azaleran banatuta.

## Ikus, gainera

* Palm Beach konderria

## Kanpo estekak

* Datuak: Q2165520
# Boca del Río (udalerria)

Boca del Río Mexikoko udalerri bat da. Veracruz de Ignacio de la Llave estatuan kokatua dago. 2010ean 138.058 biztanle zituen 37,24 km²ko azaleran. Herriburua [[Boca del Río (Boca del Río)|Boca del Río]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5730952
* Multimedia: Boca del Rio, Veracruz / Q5730952
# Boca do Acre

Boca do Acre Brasilgo udalerri bat da, Amazonaseko estatuan kokatua. 35.447 biztanle ditu 21.938,617 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1793334
* Multimedia: Boca do Acre / Q1793334
# Bocaddon

Bocaddon, kornubieraz: Boskadwen, Ingalaterrako Kornualles konderriko herrixka bat da.

## Kanpo estekak

* Datuak: Q4936138
* Multimedia: Bocaddon / Q4936138
# Benedikto VI.a

Benedikto VI.a (Erroma, ? - † ibidem., 974ko ekaina) Eliza Katolikoaren 134. Aita Santua izan zen 973 eta 974 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q179882
* Multimedia: Benedictus VI / Q179882
# Benedikto X.a (antipapa)

Joan Mincius (Erroma, ? - 1073 edo 1080) italiar elizgizona izan zen, Benedikto X.a izenaz antipapa 1058 eta 1059 bitartean. Tusculum familiak indarrean ezarri nahi izan zuen antipapa, kardinalek legez aukeraturiko Nikolas II.aren aurka (1058-1059)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q117656
* Multimedia: Benedictus X (antipope) / Q117656
# Benedikto IX.a

Benedikto IX.a (Erroma, 1012 inguru - † Grottaferrata, 1056 inguru) hiru aldiz Eliza Katolikoaren Aita Santua izan zen 1032 eta 1048 urteen bitartean (145., 147. eta 150.a). Behin baino gehiagotan hautaturiko eta aitasantutza saldu zuen aita santu bakarra izan zen. Bere osabak ordezkatu zituen aitasantutzan eta beraz Tusculumgo kondeen senidea izan zen, Alberiko III.a Tusculumgoaren semea hain zuzen ere. Bere izaera libertinoagatik nabarmendu zen.

## Familia

Teofilakto (bere izena) Alberiko III.a Tusculumgoaren semea zen, Tusculumgo senatari-familia garrantzitsuaren parte. Familia honek Erroman agindu zuen X. eta XI. mendeetan zehar, eta sei aitasantu izendatzea lortu zuten Teofilaktoren aurretik. Sergio III.aren anaiaren birloba zen, aita-santuen dinastia honen sortzailea; Joan XIX.aren eta Benedikto VIII.aren iloba zen, Joan XI.aren eta Joan XII.aren senide urruna zen. Benedikto X.a antipaparen osaba zen eta bere arreba Gregorio XII.aren amona zen.

## Erreferentziak

* ↑ Euskaltzaindia. 129. araua: Aita santuen izenak. .
* ↑ (Gaztelaniaz) Mejía, Alberto Royo. «Marozia y el papado en manos de una familia» InfoCatólica (Noiz kontsultatua: 2023-09-07).

## Kanpo estekak

* Datuak: Q178799
* Multimedia: Benedictus IX / Q178799
# Benedikto Nursiakoa

San Benedikto Nursiakoa (latinez: Benedictus de Nursia; Nursia, 480 inguruan - Montecassinoko abadia, 547 inguruan) beneditar ordenaren sortzailea izan zen. Honorio III.ak kanonizatu zuen 1220an, eta Paulo VI.ak Europako zaindari izendatu zuen 1964an. Jaieguna, martxoaren 21ean izaten da. Beneditarrek uztailaren 11n ospatzen dute beren sortzailearen eguna.

## Biografia

Benedikto Nursiakoaren bizitza San Gregorio Handiaren idatzietatik bakarrik ezagutzen da (Elkarrizketak II). Elezaharrak kutsaturiko kontaketa horretan esaten denaren arabera, Benedikto goi-mailako familia batean jaioa bide zen. Erromara Erretorika, Filosofia eta Zuzenbidea ikastera joan zen, baina laster erretiratu zen mundutik Subiaco mendian eremutar-bizimodua egiteko. Hiru urteren buruan ingurura bildu zitzaizkion ikasleak 12 monasterioetan banatu zituen. Gero, 529. urtean, Montecassino muinoan Montecassinoko abadia eraiki zuen, eta han hil zen 547an.
Bere izena daraman erregela idatzi zuen abade-etxe horretan, eta monasterioko bizitza gobernatzen duten oinarriak bertan bildu zituen. Tradizioz, San Benedikto Sartaldeko fraideen aitalehena izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Benedikto, pertsona-izenak, euskaltzaindia.eus
* Datuak: Q44265
* Multimedia: Benedict of Nursia / Q44265
# Benedikto V.a

Benedikto V.a (Erroma, ? - † Hamburgo, 965eko uztailaren 4a) Eliza Katolikoaren 131. Aita Santua izan zen 946. urtean.
Erromatarrek hautatua, ez zen Oto I.aren gustokoa eta honek kargutik kendu zuen. Alemaniara bidali zuten non diakono bilakatu zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q170559
* Multimedia: Benedictus V / Q170559
# Benedikto XI.a

Benedikto XI.a (Treviso, 1240 - † Perugia, 1304ko uztailaren 7a) Eliza Katolikoaren 194. Aita Santua izan zen 1303 eta 1304 urteen bitartean. Aita Santu bilakatu baino lehen Domingotarren Maisua izan zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q169301
* Multimedia: Benedictus XI / Q169301
# Benedikto XIII.a

    Artikulu hau Aita Santuari buruzkoa da; antipapa gaitzat duena beste hau da: «Benedikto XIII.a (antipapa)»
Benedikto XIII.a, Pietro Francesco Orsini, (Gravina in Puglia, 1649ko otsailaren 2a - †Erroma, 1730eko otsailaren 21a) Eliza Katolikoaren 245. Aita Santua izan zen 1724 eta 1730 urteen bitartean. Domingotarra zen, Beneventoko apezpikua. Politikan batere iaioa ez izaki, Niccolo Coscia kardinal diruzalearen esku utzi zuen arazo politiko guztien gidaritza.

## Erreferentziak

* ↑ Euskaltzaindia. 129. araua: Aita santuen izenak. .
* ↑ Lur entziklopedietatik hartua.

## Kanpo estekak

* Datuak: Q155971
* Multimedia: Benedictus XIII / Q155971
# Benedikto VII.a

Benedikto VII.a (Erroma, ? - † ibidem., 983ko uztailaren 10a) Eliza Katolikoaren 135. Aita Santua izan zen 974 eta 983 urteen bitartean. Noble familiakoa, Oto II.a enperadorearen babesa izan zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q179697
* Multimedia: Benedictus VII / Q179697
# Benedikto VIII.a

Benedikto VIII.a (?, c. 980 - † Erroma, 1024ko apirilaren 9a) Eliza Katolikoaren 143. Aita Santua izan zen 1012 eta 1024 urteen bitartean. Tusculumgo kondeen senidea, Henrike II.a Germaniako Erromatar Inperio Santukoak ezarria izan zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q162102
* Multimedia: Benedictus VIII / Q162102
# Benedikto XII.a

Benedikto XII.a (Saverdun, 1280ko hamarkada - † Avignon, 1342ko apirilaren 25a) Eliza Katolikoaren 197. Aita Santua izan zen 1334 eta 1342 urteen bitartean. Avignongo Aitsantutza izeneko aroaren hirugarren Aita Santua izan zen. Gilen Ockhamgoarekin eztabaida teologikoetan aritu zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q170389
* Multimedia: Benedictus XII / Q170389
# Bjerkreim

Bjerkreim Norvegiako udalerria da. Rogaland konderrian kokatua dago. 650.43 km² ditu eta 2.539 biztanle ditu.

## Mugakideak

Honako udalerri hauekin egiten du muga:
Gjesdal Sirdal Eigersund Hå Time

## Kanpo estekak

* Datuak: Q493308
* Multimedia: Bjerkreim / Q493308
# Björn Borg

Björn Rune Borg (1956ko ekainaren 6a, Södertälje, Estokolmo) suediar tenislari ohia da. Haren urrezko aroa 1973-1981 bitartean izan zen. Ezizenen artean, Iceborg eta Iceman ("Izotzezko gizona") izan zituen, jokolekuan erakusten zuen izaera ikaragaitz eta lasaia zela eta.
Tenisaren historiako bost jokalari onenen artean sailkatuta dago. Bere ibilbide osoan 64 txapelketa irabazi zituen, horietako 11 Grand Slam sailkapenekoak. 1977-1981 bitartean, sei denboralditan ATPko lehenbiziko postuan jardun zen. Halere, lorpen handiena hiru aldiz urte berean Roland Garros eta Wimbledongo txapelketak batera irabaztea izan zuen, egungo tenislarientzat ia ezinezkoa den balentria.
1978 eta 1980an Roland Garros txapelketa set bakar bat bera ere galdu gabe irabaztea lortu zuen. Handik 27 urtera, Roger Federerrek Australiako Irekian gauza berbera egitea lortu zuen, 2008 eta 2010ean Rafael Nadalek balentria hura berdindu zuen.
* Datuak: Q104506
* Multimedia: Björn Borg / Q104506
# Bjelovar-Bilogora eskualdea

Bjelovar-Bilogora eskualdea (Kroazieraz: Bjelovarsko-bilogorska županija) Kroaziako erdialdeko eskualde bat da.

## Demografia

2011ko erroldaren arabera 119.743 biztanle bizi ziren. Horiek honako herrietakoak ziren:
* Kroaziarrak: (82.56%)
* Serbiarrak: (7.08%)
* Txekiarrak: (5.33%)
* Bestelakoak: (5.03%)

## Banaketa administratiboa

Bjelovar-Bilogora eskualdeak 5 hiri eta 18 udelarri ditu:
* Hiriak:
** Bjelovar
** Čazma
** Daruvar
** Garešnica
** Grubišno Polje
* Udalerriak:
** Berek
** Dežanovac
** Đulovac
** Hercegovac
** Ivanska
** Kapela
** Končanica
** Nova Rača
** Rovišće
** Severin
** Sirač
** Šandrovac
** Štefanje
** Velika Pisanica
** Veliki Grđevac
** Veliko Trojstvo
** Velika Trnovitica
** Zrinski Topolovac

## Kanpo estekak

* Datuak: Q58060
* Multimedia: Bjelovar-Bilogora County / Q58060
# Bjugn

Bjugn Norvegiako udalerria da. Sør-Trøndelag konderrian kokatua dago. 383.78 km² ditu eta 4.604 biztanle ditu.

## Mugakideak

Honako udalerri hauekin egiten du muga:
Åfjord Rissa Ørland Frøya $^{(en)}$ Indre Fosen

## Kanpo estekak

* Datuak: Q484243
* Multimedia: Bjugn / Q484243
# Bjurholm udalerria

Bjurholm Suediako udalerria da. Västerbottengo konderrian kokatua dago. 1363,76 km² ditu eta 2.442 biztanle ditu.

## Mugakideak

Honako udalerri hauekin egiten du muga:
Åsele udalerria Lycksele udalerria Vindeln udalerria Vännäs udalerria Nordmaling udalerria Örnsköldsvik udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q376003
* Multimedia: Bjurholm Municipality / Q376003